


Z A P I S N I K
11. sjednice Vijeća Gradske četvrti Donja Dubrava,
održane 20. ožujka 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg i Zdravko Žvorc.

Nenazočni članovi Vijeća: Albina Benčec i Hrvoje Tomić – ispričali izostanak

Nazočni članovi VMO:  Željko Đuretec – predsjednik VMO „30. svibnja 1990.“, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec, Anto Ešegović – predsjednik VMO Stari Retkovec, Davorin Dokolenić – predsjednik VMO Resnički gaj, Jasna Cvetojević – članica VMO Donja Dubrava, Viktor Kramarić – član VMO Novi Retkovec i Ante Žulj – član VMO Trnava.

Nazočni djelatnici Službe za MS: 
Marija Nakić – v.d. voditeljice Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno 13 od ukupno 15 članova Vijeća te ono može pravovaljano odlučivati. Otvara 11. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 10. sjednice. 
T. Majcan iznosi primjedbu da je Zaključak pod točkom 5. na str. 6. usvojen s 13 glasova „za“ i 1 „suzdržanim“ glasom, a ne „jednoglasno“ kako je navedeno u zapisniku. Također pod točkom 10.a) na str. 8. Zaključak nije usvojen s 1 glasom „protiv“ nego 1 „suzdržanim“ glasom.
Budući da drugih primjedbi nije bilo, predsjednik daje na glasovanje zapisnik s primjedbama T. Majcana te utvrđuje da je jednoglasno prihvaćen. 

Predsjednik predlaže dopunu dnevnog reda točkama 9. i 10. za što su članovi Vijeća prije početka sjednice dobili materijale te ih pita imaju li još kakvih prijedloga za dopunu dnevnog reda. Kako drugih prijedloga nije bilo, nakon provedenog glasovanja utvrđuje da je jednoglasno usvojen

D N E V N I   R E D:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
2. Prijedlog zaključka o prijedlogu utroška sredstava s pozicije Uredska oprema i namještaj 
3. Prijedlozi zaključaka o odobrenju korištenja sredstava s pozicije „Ostali nespomenuti rashodi poslovanja“ 
4. Prijedlog zaključka o prijedlogu za postavljanje rasvjetnih tijela u Ulici jasmina kod k.br. 22
5. Prijedlog zaključka o očitovanju na zahtjev za izgradnjom nogostupa u Ulica klenova
6. Prijedlog zaključka o postavljanju zaštitnih stupića u Štefanovečkoj cesti kod k.br.46b
7. Prijedlog zaključka o održavanju i stavljanju u funkciju zapuštenog zemljišta u Čulinečkoj cesti
8. Prijedlog zaključka o održavanju zapuštenog zemljišta u Osječkoj ulici
9. Prijedlog zaključka o uspostavi reciklažnog dvorišta na području Mjesnog odbora Resnički gaj
10. Prijedlog zaključka o upisu nerazvrstanih cesta u zemljišne knjige
11. Prijedlog zaključka o davanju mišljenja po članku 86. Statuta Grada Zagreba na:
a) Prijedlog odluke o izmjeni Odluke o prodaji stanova u vlasništvu Grada Zagreba
b) Prijedlog odluke o izmjeni i dopuni Odluke o odvodnji otpadnih voda
c) Prijedlog odluke o izmjeni i dopunama Odluke o zaštiti objekata od grafita
d) Prijedlog odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada
e) Prijedlog odluke o izmjeni Odluke o raspoređivanju sredstava za redovito godišnje financiranje političkih stranaka i gradskih zastupnika/zastupnica izabranih s liste grupe birača u 2018.
f) Prijedlog izmjena i dopuna Akcijskog plana Grada Zagreba za 2017.-2018. za provedbu Nacionalne strategije za uključivanje Roma za razdoblje od 2013. do 2020. godine
12. Pitanja, prijedlozi i obavijesti


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
Predsjednik pojašnjava Prijedlog zaključka. Bez rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2018.
(Tekst Zaključka priložen je ovom zapisniku i njegov je sastavni dio)



Ad 2 - Prijedlog zaključka o prijedlogu utroška sredstava s pozicije Uredska oprema i namještaj 
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi
Z A K L J U Č A K
o prijedlogu utroška sredstava s pozicije Uredska oprema i namještaj

1. Vijeće Gradske četvrti Donja Dubrava predlaže utrošak sredstava s pozicije 4221 Uredska oprema i namještaj na način da se osiguraju sredstva za višenamjenski uređaj tip 3 – OKI MFP ES4192dn printer u iznosu od 3.496,00 kn.
1. Ovaj se Zaključak dostavlja Gradskom uredu za mjesnu samoupravu na postupanje.

Ad 3 - Prijedlozi zaključaka o odobrenju korištenja sredstava s pozicije „Ostali nespomenuti rashodi poslovanja“ 
Predsjednik napominje da je potrebno donijeti dva zaključka, odnosno za svaki uređaj po jedan zaključak. Bez rasprave Vijeće jednoglasno donosi

Z A K L J U Č A K
O KORIŠTENJU SREDSTAVA

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „Ostali nespomenuti rashodi poslovanja“ Vijeća Gradske četvrti Donja Dubrava, u iznosu od 5.153,75 kn za kupnju tonera za uređaj OKI MC562w (fax-kopirka-printer-skener) za potrebe rada Vijeća Gradske četvrti Donja Dubrava.
Sredstva će biti uplaćena korist ELEKTROKEM d.o.o., Sesvete, Augusta Šenoe 69, sukladno ponudi broj SO268 od 13. ožujka 2018.
2. Ovaj se Zaključak dostavlja Gradskom uredu za mjesnu samoupravu na postupanje.


Z A K L J U Č A K
O KORIŠTENJU SREDSTAVA

1. Vijeće odobrava isplatu sredstava iz razdjela 0502 Proračuna Grada Zagreba za 2018. godinu, na teret Pozicije 160-3299 „Ostali nespomenuti rashodi poslovanja“ Vijeća Gradske četvrti Donja Dubrava, u iznosu od 4.066,00 kn za kupnju tonera za uređaj HP Color Laser Jet Pro M452nw (printer) za potrebe rada Vijeća Gradske četvrti Donja Dubrava.
Sredstva će biti uplaćena korist ELEKTROKEM d.o.o., Sesvete, Augusta Šenoe 69, sukladno ponudi broj SO267 od 13. ožujka 2018.
2. Ovaj se Zaključak dostavlja Gradskom uredu za mjesnu samoupravu na postupanje.



Ad 4 - Prijedlog zaključka o prijedlogu za postavljanje rasvjetnih tijela u Ulici jasmina kod k.br. 22
Predsjednik pojašnjava Prijedlog zaključka kojim se podržava Zaključak koji je usvojilo Vijeće Mjesnog odbora Novi Retkovec i otvara raspravu. Bez rasprave Vijeće jednoglasno donosi
   Z A K L J U Č A K
o prijedlogu za postavljanje rasvjetnih tijela
u Ulici jasmina kod k.br. 22
 
1. Vijeće Gradske četvrti Donja Dubrava temeljem Zaključka Vijeća Mjesnog odbora Novi Retkovec podržava prijedlog za postavljanje rasvjetnih tijela na stupove javne rasvjete u Ulici jasmina kod k.br. 22.
1. Predlaže se postavljanje dva rasvjetna tijela na postojeće stupove javne rasvjete u Ulici jasmina kod k.br. 22.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.
Ad 5 - Prijedlog zaključka o očitovanju na zahtjev za izgradnjom nogostupa u Ulica klenova
Predsjednik pojašnjava Prijedlog zaključka kojim se također podržava Zaključak Vijeća Mjesnog odbora Novi Retkovec i otvara raspravu. Bez rasprave Vijeće jednoglasno donosi

                                               Z A K LJ U Č A K
o očitovanju na zahtjev za izgradnjom nogostupa u Ulica klenova

1.  Vijeće Gradske četvrti Donja Dubrava na osnovi Zaključka Vijeća Mjesnog odbora Novi Retkovec, KLASA:026-02/17-02/2029; URBROJ:251-06-11-404-17-4, 

· podržava stav Vijeća Mjesnog odbora Novi Retkovec te nije suglasno s izgradnjom nogostupa u Ulici klenova
2.  Ovaj Zaključak dostavit će se gosp. Stipi Areliću, Klenova 4, 10040 Zagreb.


Ad 6 - Prijedlog zaključka o postavljanju zaštitnih stupića u Štefanovečkoj cesti kod k.br. 46b
Predsjednik pojašnjava Prijedlog zaključka kojim se podržava Zaključak koji je donijelo Vijeće Mjesnog odbora Donja Dubrava i otvara raspravu. Bez rasprave Vijeće jednoglasno donosi
   Z A K L J U Č A K
o postavljanju zaštitnih stupića
u Štefanovečkoj cesti kod k.br. 46b

1. Vijeće Gradske četvrti Donja Dubrava podržava Zaključak Vijeća Mjesnog odbora Donja Dubrava za postavljanje zaštitnih stupića u Štefanovečkoj cesti kod k.br. 46b, radi sigurnosti izlaza djece iz školskog dvorišta OŠ Marije Jurić Zagorke, te predlaže da se:

· izvrši  očevid i utvrdi opravdanost zahtjeva za postavljanjem zaštitnih stupića,
· donese odgovarajuće rješenje i
-    očituje o učinjenom.

2. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.



Ad 7 - Prijedlog zaključka o održavanju i stavljanju u funkciju zapuštenog zemljišta u Čulinečkoj cesti
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi
Z A K LJ U Č A K
o održavanju i stavljanju u funkciju zapuštenog zemljišta
u Čulinečkoj cesti

1. Vijeće Gradske četvrti Donja Dubrava podržava Zaključak Vijeća Mjesnog odbora Novi Retkovec, KLASA: 026-02/18-02/157; URBROJ: 251-06-11-404-18-6.

2.  Vijeće predlaže da se redovno održava neizgrađeno zemljište ograđeno između Čulinečke ceste, Ulice breza, Aleje dudova do Ulice sljezova, k.č. 8723, 8725/1, 8725/2, 8726, 8727/5, 8727/6, 8070, 8069 i 8727/1 sve k.o. Dubrava, i izvijesti Vijeće o učinjenom.
3. Ovaj se zaključak dostavlja Gradskom uredu imovinsko pravne i imovnu Grada na daljnje postupanje.


Ad 8 - Prijedlog zaključka o održavanju zapuštenog zemljišta u Osječkoj ulici
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi
Z A K LJ U Č A K
o održavanju zapuštenog zemljišta u Osječkoj ulici

1. Vijeće predlaže da se redovno održava neizgrađeno zemljište  u Osječkoj ulici između Diljske i Okučanske ulice, k.č. 7251, 7252 i 7253 sve k.o. Dubrava, i da se  izvijesti Vijeće o učinjenom.
2.  Ovaj se zaključak dostavlja Gradskom uredu imovinsko pravne i imovnu Grada na daljnje postupanje.


Ad 9 - Prijedlog zaključka o uspostavi reciklažnog dvorišta na području Mjesnog odbora Resnički gaj
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi
Z A K LJ U Č A K
o uspostavi reciklažnog dvorišta na području
Mjesnog odbora Resnički gaj

1. Vijeće predlaže uspostavu novog reciklažnog dvorišta na području Mjesnog odbora Resnički gaj, k.č. 1446 k.o. Resnik. Na području Gradske četvrti Donja Dubrava postoji samo jedno reciklažno dvorište u Osječkoj ulici na području Mjesnog odbora „30. svibnja 1990.“ koje ne zadovoljava potrebe stanovnika, naročito južnog dijela Gradske četvrti.
2. Ovaj se Zaključak dostavlja Gradskom uredu za mjesnu samoupravu na daljnje postupanje.


Ad 10 - Prijedlog zaključka o upisu nerazvrstanih cesta u zemljišne knjige
Predsjednik pojašnjava Prijedlog zaključka i otvara raspravu. Bez rasprave Vijeće jednoglasno donosi

Z A K L J U Č A K
o upisu nerazvrstanih cesta
 u zemljišne knjige

1. Vijeće predlaže da se izvrši upis nerazvrstanih cesta u zemljišne knjige na području Gradske četvrti Donja Dubrava radi stvaranja uvjeta za gradnju komunalne infrastrukture, imenovanje ulica i radi drugih potreba.
2. Nerazvrstane ceste iz točke 1. su: 
- Resnički put, odvojci (istočno od DV „Jabuka“)
- IV. Trnava, odvojci
- Vrinice, odvojci
- VII. Retkovec, odvojci
- I. Resnički gaj, odvojak od k.br. 7c do 9k
- II. Čulinec, odvojci
3. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet, Ulica Grada Vukovara 58B, na daljnje postupanje.



Ad 11 - Prijedlog zaključka o davanju mišljenja po članku 86. Statuta Grada Zagreba na:
a) Prijedlog odluke o izmjeni Odluke o prodaji stanova u vlasništvu Grada Zagreba
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o  Prijedlogu odluke o izmjeni 
Odluke o prodaji stanova u vlasništvu Grada Zagreba

1. Vijeće Gradske četvrti Donja Dubrava razmotrilo je Prijedlog odluke o izmjeni Odluke o prodaji stanova u vlasništvu Grada Zagreba, te na isti nema primjedbi niti  prijedloga.
1. Ovaj će zaključak biti upućen Stručnoj službi gradonačelnika.


b) Prijedlog odluke o izmjeni i dopuni Odluke o odvodnji otpadnih voda
Predsjednik otvara raspravu o Prijedlogu zaključka. 
T. Majcan  ističe da je u razgovoru s nadležnima iz Gradskog ureda za gospodarstvo dobio informaciju da ovaj Prijedlog odluke koji predlaže Klub gradskih zastupnika SDP-a nije u potpunosti u skladu sa zakonom i da ga treba doraditi.
Predsjednik utvrđuje da će i gradonačelnik odbiti ovaj Prijedlog. Predlaže da se usvoji zaključak kojim se ne podržava Prijedlog odluke o izmjeni i dopuni Odluke o odvodnji otpadnih voda. Nakon provedenog glasovanja uz 10 glasova „za“, 1 glasom „protiv“ i 2 „suzdržana“ glasa Vijeće donosi

Z A K L J U Č A K 
o davanju mišljenja o  Prijedlogu odluke o izmjeni i dopuni 
Odluke o odvodnji otpadnih voda

1. Vijeće Gradske četvrti Donja Dubrava razmotrilo je Prijedlog odluke o izmjeni i dopuni Odluke o odvodnji otpadnih voda, te nije suglasno s istim.
2. Ovaj će zaključak biti upućen Stručnoj službi gradonačelnika.



c) Prijedlog odluke o izmjeni i dopunama Odluke o zaštiti objekata od grafita
Predsjednik otvara raspravu o Prijedlogu zaključka. Bez rasprave Vijeće uz 12 glasova „za“ i 
1 „suzdržanim“ glasom donosi

Z A K L J U Č A K 
o davanju mišljenja o Prijedlogu odluke o izmjeni i dopunama
Odluke o zaštiti objekata od grafita

1. Vijeće Gradske četvrti Donja Dubrava razmotrilo je Prijedlog odluke o izmjeni i dopunama Odluke o zaštiti objekata od grafita, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


d) Prijedlog odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o mjerama za sprečavanje nepropisnog odbacivanja otpada i mjerama za uklanjanje odbačenog otpada

1. Vijeće Gradske četvrti Donja Dubrava razmotrilo je Prijedlog odluke o mjerama za sprečavanje nepropisnog odbacivanja otpada i mjerama za uklanjanje odbačenog otpada, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


e) Prijedlog odluke o izmjeni Odluke o raspoređivanju sredstava za redovito godišnje financiranje političkih stranaka i gradskih zastupnika/zastupnica izabranih s liste grupe birača u 2018.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o  Prijedlogu odluke o izmjeni Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018.

1. Vijeće Gradske četvrti Donja Dubrava razmotrilo je Prijedlog odluke o izmjeni Odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2018., te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


f) Prijedlog izmjena i dopuna Akcijskog plana Grada Zagreba za 2017.-2018. za provedbu Nacionalne strategije za uključivanje Roma za razdoblje od 2013. do 2020. godine
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K 
o davanju mišljenja o  Prijedlogu izmjena i dopuna Akcijskog plana Grada Zagreba 
za 2017.-2018. za provedbu nacionalne strategije za uključivanje
 Roma za razdoblje od 2013. do 2020. godine

1. Vijeće Gradske četvrti Donja Dubrava razmotrilo je Prijedlog izmjena i dopuna Akcijskog plana Grada Zagreba za 2017.-2018. za provedbu nacionalne strategije za uključivanje Roma za razdoblje od 2013. do 2020. godine, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

Ad 12 - Pitanja, prijedlozi i obavijesti
Predsjednik podsjeća članove Vijeća da su dobili raspored održavanja tribina u prostorima mjesnih samouprava na temu gospodarenja otpadom u Gradu Zagrebu. Obavještava ih da se na projektiranju semafora na raskrižju Osječka- Branimirova-I. Trnava radi i čekaju se neke komponente iz inozemstva. Također se radi na idejnom projektu nathodnika za prijelaz preko željezničke pruge na Osječkoj prema Trnavi. Riješena je građevinska dozvola za krovište objekta mjesne samouprave „Ivan Mažuranić“, a dat je i projektni zadatak za objekt mjesne samouprave Donja Dubrava. U tijeku je i rješavanje potrebnih postupaka za park Pavla Spudića. Što se tiče plinifikacije nada se da će sve biti plinificirano. Ostati će još možda jedna ili dvije ulice.
H. Hanžek pita kakva je situacija sa čišćenjem slivnika, konkretno u Fočanskoj ulici kod pizzerie Verona?
Predsjednik odgovara da nije problem u slivniku, već u prometnici. Na naše traženje svi su slivnici očišćeni, date su točne upute što treba odraditi. Također, mjesni odbori mogu tražiti od Čistoće da redovno odnosno barem dva puta godišnje čiste slivnike.
K. Ešegović traži da se HŽ-u postavi upit da li je gradnja postaje Sesvetska Sopnica ušla u planove i programe za 2018.
Budući da više nije bilo pitanja i prijedloga, predsjednik zaključuje sjednicu u 17,00 sati. 


KLASA: 026-02/18-01/215				
URBROJ: 251-06-11-4-18-8
Zagreb, 20. ožujka 2018.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing., v.r.

